钦定古今图书集成/明伦汇编/氏族典/第483卷 > 《廖用贤尚友录》 > 邵伯正
## 钦定古今图书集成/明伦汇编/氏族典/第483卷 > 《廖用贤尚友录》 > 邵伯正

按《万姓统谱》：“伯正，嵊县人。先世居汴，宋南渡，居扬之
高邮，洪武初，徙居嵊。伯正由乡举为南京户部员外
郎。善于经赋，出纳惟允，时以廉能称。寻以江浙人，不
居户部著令。伯正遂谢事归，杜门好书，与赵孟𫖯孙、
赵雍相友善，敦族明宗，纂叙图系，剡俗为之归厚云。”